
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2877 

29 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τακτοποίηση πληρωμών Δημοσίων Επενδύσεων με τη 
λήξη του οικονομικού έτους, χρηματοδότηση του 
επομένου ΠΔΕ και ρύθμιση σχετικών θεμάτων.... 1 
Καθορισμός τελών υπηρεσιών νηολόγησης, υποθή¬ 
κης και έκδοσης πιστοποιητικών αεροσκαφών. 2 


ΑΠΟΦΑΣΕΙ Σ 

Αριθμ. 134444 (1) 

Τακτοποίηση πληρωμών Δημοσίων Επενδύσεων με τη 
λήξη του οικονομικού έτους, χρηματοδότηση του 
επομένου ΠΔΕ και ρύθμιση σχετικών θεμάτων. 

ΟΙ ΥΠΟΥΡΓΟΙ ΟΙΚΟΝΟΜΙΑΣ, 
ΑΝΑΠΤΥΞΗΣ ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 2 του Ν. 2212/1952 (Α' 266), το άρθρο 3, 
παρ. 5 του Ν.δ. 2957/1954 (Α'486) και τα άρθρα 1 και 5 
του Ν.δ. 4355/1964 (Α'146). 

2. Το άρθρο 79, παρ.3, περ.η' του Ν. 4270/2014 «Αρχές 
δημοσιονομικής διαχείρισης και εποπτείας (ενσωμά¬ 
τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις.» (Α' 143), όπως τροποποιήθηκε με το 
άρθρο 10, παρ. 31 του Ν. 4337/2015 (Α' 129). 

3. Τα άρθρα 3 και 28, παρ. 2 του Ν. 3979/2011 «Για την 
ηλεκτρονική διακυβέρνηση και λοιπές διατάξεις» (Α' 138). 

4. Την παράγραφο 22 του Παραρτήματος 3 του 
Ν. 3845/2010 «Μέτρα για την εφαρμογή του μηχανισμού 
στήριξης της ελληνικής οικονομίας από τα κράτη - μέλη 
της Ζώνης του ευρώ και το Διεθνές Νομισματικό Τα¬ 
μείο» (Α' 65). 

5. Το άρθρο 3, παράγραφος Γ. «Συμφωνία Δημοσιονο¬ 
μικών Στόχων και Διαρθρωτικών Μεταρρυθμίσεων» και 
συγκεκριμένα το σημείο 2.4 «Διαχείριση των Δημόσιων 
Οικονομικών και Δημόσιες Συμβάσεις» του Ν. 4336/2015 
«Συνταξιοδοτικές διατάξεις - Κύρωση του Σχεδίου Σύμ¬ 
βασης Οικονομικής Ενίσχυσης από τον Ευρωπαϊκό Μη¬ 
χανισμό Σταθερότητας και ρυθμίσεις για την υλοποίηση 
της Συμφωνίας Χρηματοδότησης.» (Α' 94). 

6. Το Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 


περίοδο 2007-2013» (Α' 267) και το Ν. 4314/2014 «Α) Για 
τη διαχείριση, τον έλεγχο και την εφαρμογή αναπτυ¬ 
ξιακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ I. 156/16.6.2012) στο ελληνικό δίκαιο, τρο¬ 
ποποίηση του Ν. 3419/2005 (Α' 297) και άλλες διατάξεις» 
(Α' 265), όπως τροποποιήθηκαν και ισχύουν. 

7. Το άρθρο 90 του κώδικα ο οποίος κυρώθηκε με το 
άρθρο πρώτο του Π.δ. 63/2005 (Α' 98) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

8. Το Π.δ. 24/2015 (Α' 20) «Σύσταση και μετονομασία 
Υπουργείων, μεταφορά της Γ ενικής Γ ραμματείας Κοι¬ 
νωνικών Ασφαλίσεων». 

9. Το Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

10. Το Π.δ. 70/2015 (Α' 114) «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας, Έρευνας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Περι¬ 
βάλλοντος και Ενέργειας σε Υπουργείο Περιβάλλοντος 
και Ενέργειας. Μεταφορά Γενικής Γραμματείας Βιο¬ 
μηχανίας στο Υπουργείο Οικονομίας, Ανάπτυξης και 
Τουρισμού.». 

11. Το Π.δ. 116/2014 «Οργανισμός Υπουργείου Ανάπτυ¬ 
ξης και Ανταγωνιστικότητας» (Α' 185). 

12. Την με αρ. 105755/14.10.2015 απόφαση «Ανάθεση 
αρμοδιοτήτων στον Υφυπουργό Οικονομίας, Ανάπτυξης 
και Τουρισμού, Αλέξανδρο Χαρίτση» (Β' 2222). 

13. Την με αρ. Υ29/09.10.2015 απόφαση «Ανάθεση αρ¬ 
μοδιοτήτων στον Αναπληρωτή Υπουργό Οικονομικών 
Γεώργιο Χουλιαράκη» (Β' 2168). 

14. Την Κ.Υ.Α. 44009/ΔΕ 5154/15.10.2013 (Β’ 2595) «Κα¬ 
θορισμός τρόπου πληρωμής των δαπανών δημοσίων 
επενδύσεων από τους λογαριασμούς των έργων που 
τηρούνται στην Τράπεζα της Ελλάδος μέσω ηλεκτρο¬ 
νικών εντολών». 

15. Την Κ.Υ.Α. 46274/26.09.2014 (ΦΕΚ 2573 Β') «Ρυθμίσεις 
για τις πληρωμές των δαπανών του συγχρηματοδοτού- 
μενου σκέλους του Προγράμματος Δημοσίων Επενδύ¬ 
σεων», όπως ισχύει. 

16. Τις αποφάσεις των Υπουργών Συντονισμού και 
Οικονομικών αριθ. 25812/19.6.1952, 21356/12.3.1953 (Β'75), 
32965/23.5.1953 (ΒΊ28), 39410/30.6.1953 (Β'167), 50202/ 
ΛΟ 607/16.12.1959, 41891/ΛΟ 935/14.11.1960 (Β'485), 46450/ 
ΛΟ 975/21.12.1960 (Β'3/4.1.1961), 61029/ΛΟ 393/23.12.1964 
(Β'118/11.2.1965) και 72589/ΛΟ 467/27.12.1965 (Β'6/11.1.1966) 
«περί τρόπου ενεργείας πληρωμών δημοσίων επεν¬ 
δύσεων κ.λπ.» και την απόφαση αρ. 8511/493/17.1.1972 
(Β'78) «περί εφαρμογής διοικητικής αποκέντρωσης στην 
ενταλματοποίηση των δαπανών δημοσίων επενδύσε¬ 
ων» καθώς και την απόφαση Χ.Δ.9035/30.7.1973 «περί 
Γενικών Διατάξεων που αναφέρονται στην εκτέλεση, 
χρηματοδότηση κ.λπ.Έργων και Μελετών του Προγράμ¬ 
ματος Δημοσίων Επενδύσεων» και την απόφαση 4118/ 
ΔΕ-649/29.01.2007. 

17. Τη με αρ. 85335/14.08.2015 Κ.Υ.Α. «Επανακαθορισμός 
της λειτουργίας του λογαριασμού 23/200850 για την 
εθνική συγχρηματοδότηση των Διαρθρωτικών Ταμείων 
και του Ταμείου Συνοχής - αντικατάσταση και κατάργη¬ 
ση της Α.Π. 2/51571/0020/30.07.2010 κοινής Υπουργικής 
απόφασης» (Β' 1706). 

18. Τις διατάξεις των Συλλογικών αποφάσεων έτους 
2015. 

19. Τη με αρ. Λ0588/15.6.56 εγκύκλιο του Υπουργείου 
Συντονισμού περί «Διαδικασίας Χρηματοδότησης Δη¬ 
μοσίων Επενδύσεων». 

20. Τη με αρ. 8001/22.01.2015 εγκύκλιο του Υπουργείου 
Ανάπτυξης και Ανταγωνιστικότητας, «Οδηγίες για την 
έγκριση και χρηματοδότηση του ΠΔΕ 2015 και τον προ¬ 
γραμματισμό δαπανών ΠΔΕ 2016-2018 σύμφωνα με το 
Μεσοπρόθεσμο Πλαίσιο Δημοσιονομικής Στρατηγικής 
2015-2018». 

21. Την με αρ. 37501/04.03.2009 Κ.Υ.Α. «Μεταφορά της 
Δημόσιας Δαπάνης στον Οργανισμό Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.) για την πληρωμή των μέτρων 
του Προγράμματος Αγροτικής Ανάπτυξης (Π.Α.Α.) και 
του Επιχειρησιακού Προγράμματος Αλιείας (ΕΠ.Α.Λ.) 
περιόδου 2007-2013 και της Δράσης 1, «Πρόωρη Συντα- 
ξιοδότηση Αλιέων» του μέτρου 4.2, «Κοινωνικοοικονομικά 
μέτρα» του Επιχειρησιακού Προγράμματος Αλιείας πε¬ 
ριόδου 2000-2006, από το πρόγραμμα Δημοσίων Επεν¬ 
δύσεων, καθώς και ρύθμιση σχετικών θεμάτων για την 
εφαρμογή του.» (ΦΕΚ Β' 485). 

22. Τον υπ’ αρ. 51123/ΔΕ8838/24.11.11 Οδηγό Χρήσης Πλη¬ 
ροφοριακού Συστήματος Παρακολούθησης Πληρωμών 
και Οφειλών Δημοσίων Επενδύσεων (Π.ΣΥ.Π.Π.Ο.Δ.Ε.). 

23. Τον Προϋπολογισμό και το Πρόγραμμα Δημοσίων 
Επενδύσεων ετών 2015-2016. 

24. Την ανάγκη να διαχωριστούν οι πληρωμές δημο¬ 
σίων επενδύσεων του οικονομικού έτους που λήγει, να 
καθορισθεί η διαδικασία της χρηματοδότησης για το 
επόμενο και να ρυθμιστεί κάθε σχετικό θέμα. 

25. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Άρθρο 1 

Τακτοποίηση πληρωμών ΠΔΕ 

Για την τακτοποίηση των πληρωμών δημοσίων επεν¬ 
δύσεων με τη λήξη του τρέχοντος οικονομικού έτους 


καθώς επίσης και για την ομαλή συνέχιση της εκτέλε¬ 
σης του Προγράμματος Δημοσίων Επενδύσεων κατά το 
επόμενο έτος, εφαρμόζονται τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΟΙΚΟΝΟΜΙΚΟΥ ΕΤΟΥΣ 
2015 

Α.1. Προθεσμία διενέργειας πληρωμών του οικονομικού 
έτους που λήγει. 

1.1. Για την καλύτερη δυνατή αξιοποίηση των διαθέ¬ 
σιμων πόρων του ΠΔΕ σύμφωνα και με τις οδηγίες της 
εγκυκλίου του ΠΔΕ με αρ. πρ. 8001/22.01.2015 και για 
τη διευκόλυνση των εργασιών της Τράπεζας Ελλάδος 
ιδιαίτερα τον μήνα Δεκέμβριο, οι εντολές χρηματοδότη¬ 
σης έργων δύναται να εκτελούνται μέχρι τις 29.12.2015. 

1.2. Αναλήψεις από τους λογαριασμούς δημοσίων επεν¬ 
δύσεων που τηρούνται στην Τράπεζα της Ελλάδος, για 
την πραγματοποίηση πληρωμών εσωτερικού ή εξωτε¬ 
ρικού σε βάρος του προϋπολογισμού δημοσίων επεν¬ 
δύσεων του οικονομικού έτους που λήγει, επιτρέπεται 
να πραγματοποιούνται μέχρι τις 31 Δεκεμβρίου 2015. 
Αναλυτικότερες οδηγίες αναφορικά με τις καταληκτι¬ 
κές προθεσμίες για την πραγματοποίηση πληρωμών 
(παραλαβή ΙοΙκθπ, αποστολή ννοό αρχείων στην Τ ράπε¬ 
ζα της Ελλάδος, ώρα αποστολής τελευταίου αρχείου 
πληρωμών στηνΤτΕ κ.α.) έως τις 31.12.2015 αναφέρονται 
στο Π.ΣΥ.Π.Π.Ο.Δ.Ε. 

Πριν την αποστολή ηλεκτρονικών εντολών πληρω¬ 
μής από τους υπευθύνους λογαριασμού ή την έκδοση 
επιταγών από τους διαχειριστές των έργων, όπου προ- 
βλέπεται, απαιτείται η εξασφάλιση επαρκούς υπόλοιπου 
στους αντίστοιχους λογαριασμούς έργων, με εντολές 
χρηματοδότησης που εκτελούνται από την Τράπεζα 
της Ελλάδος. 

Α.2. Προθεσμία επιστροφής υπολοίπων προκαταβο¬ 
λών. 

2.1. Οι διαχειριστές των έργων/οι υπεύθυνοι των λογα¬ 
ριασμών δημοσίων επενδύσεων/οι δικαιούχοι προκατα¬ 
βολής υποχρεούνται, σύμφωνα με την καθιερωμένη δια¬ 
δικασία, μέχρι 31-12-2015 να καταθέσουν κάθε υπόλοιπο 
προκαταβολής, που έχουν αναλάβει κατά τη διάρκεια 
του οικονομικού έτους που λήγει, στο λογαριασμό «Αδι¬ 
άθετα υπόλοιπα φυσικών προσώπων παρελθόντων οικο¬ 
νομικών ετών» με ΙΒΑΝ ΟΒ5901000233100200000020003, 
που τηρείται στην ΤτΕ. 

2.2. Οι αρμόδιες υπηρεσίες των Φορέων χρηματοδό¬ 
τησης εκδίδουν τις απαραίτητες σχετικές οδηγίες ώστε 
να ελέγξουν πειθαρχικά κάθε περίπτωση μη τήρησης 
της ανωτέρω υποχρέωσης. 

2.3. Από την ανωτέρω υποχρέωση εξαιρούνται: 

α. Τα Νομικά Πρόσωπα Δημοσίου Δικαίου καθώς και 
οι Δημόσιοι Οργανισμοί, που έχουν ορισθεί διαχειριστές 
λογαριασμών δημοσίων επενδύσεων σύμφωνα με την 
απόφαση αριθ. 32965/23.5.53, για τους οποίους έχουν 
εφαρμογή οι ισχύουσες ειδικές διατάξεις. 

β. Η Τ ράπεζα της Ελλάδος για τις αναλήψεις που κάνει 
από τον αντίστοιχο λογαριασμό δαπανών εξωτερικού. 

Α.3. Προθεσμία αποστολής δικαιολογητικών και έκδο¬ 
ση χρηματικών ενταλμάτων. 

3.1. Οι αρμόδιες υπηρεσίες των Υπουργείων, υποχρε- 
ούνται να αποστείλουν τα δικαιολογητικά των πληρω¬ 
μών που θα γίνουν μέχρι το τέλος Δεκεμβρίου 2015 σε 
βάρος του προϋπολογισμού δημοσίων επενδύσεων του 
οικονομικού έτους που λήγει, στις αρμόδιες Υπηρεσίες 

Δημοσιονομικού Ελέγχου ή στο Ειδικό Λογιστήριο του 
Υπουργείου Εθνικής Αμυνας, το αργότερο μέχρι 31 Ια¬ 
νουάριου 2016. 

3.2. Οι ανωτέρω αρμόδιες Υπηρεσίες Δημοσιονομικού 
Ελέγχου και το Ειδικό Λογιστήριο εκδίδουν με βάση τα 
δικαιολογητικά που τους αποστέλλονται σύμφωνα με 
την προηγούμενη παράγραφο, συμψηφιστικά χρηματι¬ 
κά εντάλματα (τακτικά ή προπληρωμής) σε βάρος των 
πιστώσεων του προϋπολογισμού δημοσίων επενδύσεων 
του οικονομικού έτους που λήγει, το αργότερο μέχρι 
το τέλος Μαρτίου 2016. 

3.3. Για έργα του συγχρηματοδοτούμενου σκέλους 
του ΠΔΕ για τα οποία διαχειριστής είναι η αρμόδια 
οικονομική υπηρεσία ή νομικό πρόσωπο, η έκδοση των 
συμψηφιστικών χρηματικών ενταλμάτων από τις αρμό¬ 
διες Υπηρεσίες Δημοσιονομικού Ελέγχου ή το Ειδικό 
Λογιστήριο πραγματοποιείται με μόνο δικαιολογητικά 
τα αποδεικτικά στοιχεία πραγματοποίησης των πλη¬ 
ρωμών, για όλες τις πληρωμές που πραγματοποιούνται 
από 01-01-2015 μέχρι το τέλος Δεκεμβρίου 2015, βάσει 
της με αριθμ. 46274/26.9.2014 ΚΥΑ. 

3.4. Οι πιστώσεις του προϋπολογισμού δημοσίων 
επενδύσεων που μεταβιβάζονται στους δευτερεύοντες 
διατάκτες με επιτροπικά εντάλματα ισχύουν, εφόσον 
δεν ανακληθούν, μέχρι τέλος Μαρτίου 2016. 

Α.4. Ανάκληση αδιαθέτων υπολοίπων του οικονομικού 
έτους που λήγει. 

4.1. Προς τακτοποίηση και διαχωρισμό των πληρωμών 
δημοσίων επενδύσεων του οικονομικού έτους που λή¬ 
γει, ανακαλούνται όλα τα κατά την 31 Δεκεμβρίου 2015 
υπόλοιπα των λογαριασμών δημοσίων επενδύσεων που 
τηρούνται στην Τράπεζα της Ελλάδος. 

Εξαιρούνται τα υπόλοιπα των λογαριασμών κατηγο¬ 
ρίας 231 που έχουν ως υπόλογο - διαχειριστή Ν.Π.Δ.Δ. 
ή Ν.Π.Ι.Δ. ή Δημόσιο Οργανισμό για τους οποίους έχουν 
εφαρμογή οι διατάξεις της απόφασης αριθ. 32965/23.5.53, 
καθώς επίσης και αυτών που έχουν ενταχθεί στην κα¬ 
τηγορία των "λοιπών λογαριασμών". 

Εξαιρούνται επίσης τα υπόλοιπα των λογαρια¬ 
σμών 020.1 για τα οποία εφαρμόζονται οι διατάξεις 
που διέπουν τον "Λογαριασμό 23/200850” (τ. Κεντρι¬ 
κός Λογαριασμός) και τα οποία σύμφωνα με την ΚΥΑ 
85335/13.08.2015 (ΦΕΚ Β' 1706) «δεν επιστρέφονται και 
παραμένουν διαθέσιμα στους λογαριασμούς των έργων 
για πληρωμές τα επόμενα έτη». 

Στις περιπτώσεις πληρωμών δικαιούχων έργων ΕΣΠΑ 
οι οποίες εκτελούνται κατά το έτος 2016, ενώ οι αντί¬ 
στοιχες εντολές χρηματοδότησης των λογαριασμών 
των έργων (εντολές κατανομής), για τις ίδιες δαπάνες, 
έχουν εκδοθεί το έτος 2015, οι Υπηρεσίες Δημοσιονο¬ 
μικού Ελέγχου ενταλματοποιούν τις σχετικές δαπάνες 
ως δαπάνες του έτους κατά το οποίο αυτές τελικά 
πληρώθηκαν, ήτοι του έτους 2016. 

4.2. Στις περιπτώσεις έργων Δημοσίων Επενδύσεων 
με υπολόγους-διαχειριστές Ν.Π.Δ.Δ. ή Ν.Π.Ι.Δ ή Οργανι¬ 
σμούς ή Δημόσιες Επιχειρήσεις, τα οποία καταργούνται 
ή συγχωνεύονται, οι αρμόδιες Υπηρεσίες των αντίστοι¬ 
χων Φορέων Χρηματοδότησης των έργων αυτών φρο¬ 
ντίζουν για την έκδοση και αποστολή στην Τράπεζα της 
Ελλάδος για κάθε κωδικό έργου, απόφασης αντικατά¬ 
στασης του καταργούμενου/συγχωνευόμενου φορέα 
υπολόγου-διαχειριστή με το νέο, όπως προκύπτει μετά 
την κατάργηση ή συγχώνευσή του. 


Α.5. Προετοιμασία διενέργειας πληρωμών εθνικού σκέ¬ 
λους έτους 2016 μέσω Π.ΣΥ.Π.Π.Ο.Δ.Ε.. 

Ενόψει της υποχρεωτικής εφαρμογής της πληρωμής 
των δαπανών των έργων και του εθνικού σκέλους του 
ΠΔΕ μέσω των οικονομικών υπηρεσιών των φορέων 
της κεντρικής διοίκησης από 1-1-2016, βάσει των σχε¬ 
τικών διατάξεων του άρθρου 10, παρ.31, περ. ιβ’ του ν. 
4337/2015 «Μέτρα για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (Α' 129) κρίνεται απαραίτητη η διενέργεια των 
ακόλουθων ενεργειών: 

5.1. Οι οικονομικές υπηρεσίες οφείλουν να ενημερώ¬ 
σουν έως 31/12/2015 την ΤτΕ για: ί) τις ΣΑ που ανήκουν 
στην αρμοδιότητά τους, ϋ) τα έργα για τα οποία ανα¬ 
λαμβάνουν οι ίδιες τη διαχείριση, μι) τα ΑΦΜ των Οικο¬ 
νομικών Υπηρεσιών, τα ονόματα των προϊσταμένων και 
τα δείγματα υπογραφών τους, ίν) το ονοματεπώνυμο και 
το ΑΦΜ του/των υπευθύνων λογαριασμού για κάθε έργο 
και λογαριασμό, ώστε η ΤτΕ να προβεί στις αναγκαίες 
τροποποιήσεις των αντίστοιχων λογαριασμών. 

5.2. Τα Νομικά Πρόσωπα που ορίζονται ως Διαχειρι¬ 
στές έργων οφείλουν να ενημερώσουν την ΤτΕ για: ί) το 
ΑΦΜ του Νομικού Προσώπου, ϋ) το ονοματεπώνυμο και 
το ΑΦΜ του/των υπευθύνων λογαριασμού για κάθε έργο. 

Σε περίπτωση που ο υπεύθυνος Λογαριασμού δεν 
είναι το ίδιο πρόσωπο με αυτό που καταχωρεί μέχρι 
τώρα τα παραστατικά στο Π.ΣΥ.Π.Π.Ο.Δ.Ε., ο υπεύθυνος 
λογαριασμού οφείλει να ενημερώσει για το όνομα και 
τον κωδικό του καταχωρητή τον οποίο πρόκειται να 
αντικαταστήσει. 

5.3. Οι αρμόδιες οικονομικές υπηρεσίες των φορέων 
χρηματοδότησης έχουν την ευθύνη της εποπτείας για 
την εισαγωγή όλων των απαιτούμενων στοιχείων στο 
Πληροφοριακό Σύστημα Παρακολούθησης Πληρωμών 
και Οφειλών Δημοσίων Επενδύσεων (Π.ΣΥ.Π.Π.Ο.Δ.Ε.) της 
Διεύθυνσης Δημοσίων Επενδύσεων από τους υπολόγους 
- διαχειριστές έργων ή τους υπεύθυνους λογαριασμού. 
Οι διαχειριστές των έργων θα πρέπει μέχρι 31/12/2015 να 
έχουν ολοκληρώσει την καταχώρηση στο Π.ΣΥ.Π.Π.Ο.Δ.Ε. 
όλων των παραστατικών (τιμολογίων ή ισοδύναμων εγ¬ 
γράφων) του τρέχοντος έτους. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ ΤΟΥ 
ΕΠΟΜΕΝΟΥ ΟΙΚΟΝΟΜΙΚΟΥ ΕΤΟΥΣ 2016. 

Β.1.Έγκριση χρηματοδοτήσεων και πληρωμών σε βά¬ 
ρος των πιστώσεων του έτους 2016. 

1.1. Το πρόγραμμα δημοσίων επενδύσεων που θα 
εκτελεστεί κατά το προσεχές έτος, θα προσδιορισθεί: 
α) με την απόφαση του Υπουργού Οικονομίας, Ανά¬ 
πτυξης και Τουρισμού που θα εκδοθεί στις αρχές του 
2016, κατ’ εξουσιοδότηση των διατάξεων του άρθρου 79 
του Ν.4270/2014 (Α' 143), συνολικά για όλα τα έργα του 
ΠΔΕ, για την ανάληψη ετήσιας υποχρέωσης καθώς και 
προέγκριση για την ανάληψη υποχρέωσης έναντι του 
Προϋπολογισμού Δημοσίων Επενδύσεων του επόμενου 
έτους 2017 και β) με τις συλλογικές αποφάσεις με τις 
οποίες καθορίζονται τα έργα, οι ετήσιες πιστώσεις τους 
και η τριμηνιαία κατανομή αυτών. 

Μετά την έκδοση της ως άνω απόφασης του Υπουρ¬ 
γού Οικονομίας, Ανάπτυξης και Τουρισμού και μέχρι να 
πραγματοποιηθεί η έκδοση των επιμέρους συλλογικών 
αποφάσεων έτους 2016, για να εξασφαλισθεί η ομαλή, 
χωρίς διακοπή, συνέχιση της εκτέλεσης των έργων του 
προγράμματος, παρέχεται με την απόφαση αυτή η δι- 

ευκόλυνση χρηματοδότησης και διενέργειας πληρωμών 
σε βάρος των πιστώσεων του προσεχούς έτους 2016 
ως ακολούθως: 

Κάθε έργο και μελέτη εθνικού σκέλους του ΠΔΕ που 
περιλαμβάνεται στις συλλογικές αποφάσεις ΣΑΕ, ΣΑΜ, 
ΣΑΕΠ, ΣΑΜΠ, ΣΑ/0, ΣΑ/5, του έτους 2015 και δεν αποπε¬ 
ρατώθηκε ή δεν αποπληρώθηκε στο έτος αυτό, μπορεί 
να χρηματοδοτηθεί το επόμενο έτος με τη διαδικασία 
της προκαταβολής. Το ποσό με το οποίο δύναται να 
χρηματοδοτηθεί το έργο με αυτή τη διαδικασία υπο¬ 
λογίζεται από τη σχέση: 

Α=Υπόλοιπο προς αποπεράτωση (στοιχείο της ΣΑΕ 
του 2015) μείον πίστωση του 2015 (στοιχείο της ΣΑΕ) 

Β= 20% της πίστωσης του 2015 

Το μικρότερο εκ των ανωτέρω Α ή Β + το υπόλοιπο 
του έργου (πίστωση του 2015 μείον κατανομή του 2015) 
+ το ανεκτέλεστο του έργου(κατανομή του 2015 μείον 
πληρωμή του 2015) με την προϋπόθεση να επαρκεί στο 
υπόλοιπο του Π/Υ του. 

Κάθε έργο και μελέτη Συγχρηματοδοτούμενου Σκέ¬ 
λους που περιλαμβάνεται στις ΣΑΕ, ΣΑΜ, ΣΑΕΠ, ΣΑΜΠ, 
ΣΑ/1, ΣΑ/2, ΣΑ/3, ΣΑ/4, ΣΑ/6, ΣΑ/7, ΣΑ/8, ΣΑ/9 και ΝΑ/8 
του έτους 2015 και δεν αποπερατώθηκε ή δεν αποπλη¬ 
ρώθηκε στο έτος αυτό, μπορεί να χρηματοδοτηθεί το 
επόμενο έτος με τη διαδικασία της προκαταβολής. Το 
ποσό με το οποίο δύναται να χρηματοδοτηθεί το έργο 
με αυτή τη διαδικασία υπολογίζεται από τη σχέση: 

Α=Υπόλοιπο προς αποπεράτωση (στοιχείο της ΣΑΕ 
του 2015) μείον πίστωση του 2015 (στοιχείο της ΣΑΕ ) 

Β= 30% της πίστωσης του 2015 

Το μικρότερο εκ των ανωτέρω Α ή Β + το υπόλοιπο 
του έργου (πίστωση του 2015 μείον κατανομή του 2015)+ 
το ανεκτέλεστο του έργου (κατανομή του 2015 μείον 
πληρωμή του 2015) με την προϋπόθεση να επαρκεί στο 
υπόλοιπο του Π/Υ του. 

Ειδικότερα για τα έργα που χρηματοδοτούνται μέσω 
του “Λογαριασμού 23/200850” το ανεκτέλεστο υπόλοιπο 
του έργου (κατανομή του 2015 μείον πληρωμή του 2015) 
μεταφέρεται αυτόματα από την ΤτΕ στο νέο έτος (2016) 
ως υπόλοιπο στο λογαριασμό του. 

Προϋπόθεση παροχής των ανωτέρω εγκρίσεων για 
τη χορήγηση προκαταβολών αποτελεί η διάθεση των 
πιστώσεων ύστερα από υποβολή αιτημάτων σύμφω¬ 
να με τους ειδικούς όρους που τυχόν υπάρχουν. Κάθε 
αναγκαία επαύξηση προϋπολογισμού ή πιστώσεων ή 
τροποποίηση όρων, πρέπει να προταθεί από τα Υπουρ¬ 
γεία και τις Περιφέρειες για έγκριση με τις συλλογικές 
αποφάσεις του έτους 2016, μέσα στις προθεσμίες που 
θα τεθούν με την Εγκύκλιο κατάρτισης του ΠΔΕ 2016. 

Όλες οι ανωτέρω εγκρίσεις ισχύουν μέχρι την έκδοση 
της αντίστοιχης συλλογικής απόφασης. 

Η χρηματοδότηση νέων έργων διενεργείται μετά την 
έγκριση της ένταξης αυτών στο ΠΔΕ έτους 2016. 

1.2. Τα συνεχιζόμενα έργα τα οποία χρηματοδοτού¬ 
νται και πληρώνονται σύμφωνα με τις εγκρίσεις της 
παραπάνω παραγράφου θα πρέπει υποχρεωτικά με την 
υποβολή από τους Φορείς της πρότασης έκδοσης της 
ΣΑ να καλύπτονται με αντίστοιχη πίστωση. 

Επίσης, οι Φορείς οφείλουν να δώσουν ιδιαίτερη προ¬ 
σοχή, κατά την τροποποίηση των πιστώσεων των έργων, 
ώστε οι πληρωμές που έχουν ήδη γίνει να βρίσκονται 
εντός του ορίου των μεταβολών. 


1.3. Η Τράπεζα της Ελλάδος εκτελεί με ευθύνη των 
οικείων Υπουργείων, εντολές χρηματοδότησης εσωτε¬ 
ρικού και εξωτερικού, σύμφωνα με όσα καθορίστηκαν 
ανωτέρω. 

1.4 Τα έργα που ήταν ενταγμένα σε Επιχειρησια¬ 
κά Προγράμματα του ΕΣΠΑ 2007-2013 και μέχρι τις 
31.12.2015 χρηματοδοτούνταν από τις ΣΑ/2, ΣΑ/4, ΣΑ/8 και 
ΣΑ/9 θα συνεχίζουν να χρηματοδοτούνται από τις ίδιες 
συλλογικές αποφάσεις (συγχρηματοδοτούμενο σκέλος 
του ΠΔΕ) τουλάχιστον μέχρι την οριστική υποβολή της 
έκθεσης κλεισίματος ΕΣΠΑ 2007-2013 στην ΕΕ. 

Β2. Υπόλοιπα λογαριασμών προηγούμενου έτους 2015. 

2.1. Η επανατροφοδότηση των λογαριασμών έργων και 
μελετών της κατηγορίας 0.20 γίνεται είτε με νέα χρημα¬ 
τοδότηση από τους λογαριασμούς έργων και μελετών 
των συλλογικών αποφάσεων, ύστερα από πρόταση των 
φορέων και σύμφωνα με τη ισχύουσα διαδικασία είτε 
απευθείας από το Υπουργείο Οικονομίας, Ανάπτυξης 
και Τουρισμού, εφόσον απαιτηθεί 

2.2. Τα υπόλοιπα κατά τις 31.12.2015 των λογαριασμών 
της κατηγορίας 231 που τηρούνται στην Τράπεζα της 
Ελλάδος και έχουν διαχειριστή Νομικό Πρόσωπο Δη¬ 
μοσίου Δικαίου ή Δημόσιο Οργανισμό ή Δημόσια Επι¬ 
χείρηση δεν ανακαλούνται και οι πληρωμές από τους 
λογαριασμούς αυτούς συνεχίζονται μέχρι ολοκλήρω¬ 
σης των έργων, ανεξάρτητα από το οικονομικό έτος. 
Τα ανωτέρω ΝΠΔΔ ή οι Δ.Ο. ή οι Δ.Ε., πρέπει να επα- 
νεγγράψουν στον προϋπολογισμό τους, του επομένου 
έτους, τα υπόλοιπα αυτά εφαρμόζοντας τις διατάξεις 
της απόφασης αριθ. 32965/23.5.53. 

2.3. Τα υπόλοιπα κατά τις 31.12.2015 των λογαριασμών 
της κατηγορίας 020.1 που τηρούνται στην Τράπεζα της 
Ελλάδος, σύμφωνα με τις διατάξεις για τον «Λογαριασμό 
23/200850» δεν ανακαλούνται και οι πληρωμές από τους 
ίδιους λογαριασμούς συνεχίζονται το επόμενο έτος και 
βαρύνουν τις πιστώσεις και τον προϋπολογισμό του 
ΠΔΕ έτους 2016. Οι φορείς πρέπει στις προτεινόμενες 
πιστώσεις των εν λόγω έργων για το έτος 2016 να 
συμπεριλάβουν και τα μεταφερόμενα υπόλοιπα αυτών 
των λογαριασμών. 

Β2.1. Αδιάθετα υπόλοιπα Λογαριασμού 231 

2.4. Τα αδιάθετα υπόλοιπα των λογαριασμών έργων 
που έχουν αποπερατωθεί πρέπει υποχρεωτικά με ευθύ¬ 
νη του φορέα που εποπτεύει τα Νομικά Πρόσωπα - ΑΕ 
δημοσίου να επιστραφούν στο Λογαριασμό (231) «Αδιά¬ 
θετα υπόλοιπα Νομικών Προσώπων παρελθόντων οικο¬ 
νομικών ετών» με ΙΒΑΝ ΟΡ8501000233100100000231000 
που τηρείται στην Τράπεζα της Ελλάδος, καθ’ όσον 
δεν επιτρέπεται να διατεθούν για σκοπούς άλλους 
πέραν αυτών για τους οποίους έχουν εγκριθεί μέσω 
των Συλλογικών Αποφάσεων. Η μεταφορά των ποσών 
αυτών στο Λογαριασμό Αδιαθέτων Υπολοίπων είναι 
πλέον δυνατό να πραγματοποιηθεί ηλεκτρονικά μέσω 
του Π.ΣΥ.Π.Π.Ο.Δ.Ε. 

2.5. Τα αδιάθετα υπόλοιπα επιταγών (όπου προβλέπε- 
ται η πληρωμή με επιταγές) της κατηγορίας λογαρια¬ 
σμών 231 Νομικών Προσώπων μπορούν να κατατίθενται 
είτε στον ως άνω λογαριασμό «Αδιάθετα υπόλοιπα πα¬ 
ρελθόντων ετών» είτε στους λογαριασμούς σε βάρος 
των οποίων εκδόθηκαν οι επιταγές ανεξάρτητα από το 
χρόνο έκδοσης των επιταγών. Οι καταθέσεις αδιάθετων 
υπόλοιπων επιταγών που κατατίθενται σε λογαριασμούς 
της ανωτέρω κατηγορίας υπόκεινται στα οριζόμενα στο 

20949/ΔΕ-3098/29-5-1991 έγγραφό μας και όπως αυτό 
τροποποιήθηκε με την υπ’ αρ. 4118/ΔΕ-649/29 Ιανουά¬ 
ριου 2007 απόφαση και εφ’ όσον δεν αντληθούν εντός 
του επόμενου έτους από την κατάθεση, μεταφέρονται 
αυτόματα από την Τράπεζα Ελλάδος, στο λογαριασμό 
αδιάθετων υπολοίπων Νομικών Προσώπων παρελθό¬ 
ντων οικονομικών ετών. 

Β2.2. Αδιάθετα υπόλοιπα Λογαριασμού 020 
2.6. Τα αδιάθετα υπόλοιπα των λογαριασμών έργων 
της κατηγορίας εξουσιοδότησης πληρωμής με υπόλογο 
διαχειριστή την Οικονομική Υπηρεσία ή Φυσικό Πρόσωπο, 
όπου προβλέπεται, που έχουν αποπερατωθεί, επιστρέ- 
φονται με ευθύνη του Φορέα στο Λογαριασμό (020) «Αδι¬ 
άθετα υπόλοιπα Φυσικών Προσώπων παρελθόντων οικο¬ 
νομικών ετών» με ΙΒΑΝ ΟΡ5901000233100200000020003 
που τηρείται στην Τράπεζα της Ελλάδος. Η μεταφορά 
των ποσών αυτών στο Λογαριασμό Αδιαθέτων Υπολοί¬ 
πων είναι πλέον δυνατό να πραγματοποιηθεί ηλεκτρο¬ 
νικά μέσω του Π.ΣΥ.Π.Π.Ο.Δ.Ε. 

Β3. Δαπάνες εξωτερικού. 

Η διαδικασία πληρωμής των δαπανών εξωτερικού του 
Προγράμματος Δημ. Επενδύσεων έχει ως εξής: 

ί) με την υποβολή από τους αρμόδιους Φορείς προς 
την Τράπεζα της Ελλάδας, Τμήμα σχέσεων με το Δημό¬ 
σιο, εντολών κατανομής χρηματοδότησης για δαπάνη 
εξωτερικού στην κατηγορία χωρίς υπόλογο, που αφορά 
συγκεκριμένο έργο του Προγράμματος Δημοσίων Επεν¬ 
δύσεων για το οποίο προκύπτει ανάγκη πληρωμής στο 
εξωτερικό, και στη συνέχεια 
ϋ) με την απ’ ευθείας αποστολή της εγγράφου εντο¬ 
λής από τους ενδιαφερομένους φορείς στις αρμόδιες 
υπηρεσίες της Τράπεζας της Ελλάδας για την εκτέλεση 
της πληρωμής στο εξωτερικό, συνοδευόμενη από τα 
απαραίτητα δικαιολογητικά. 

Στην ανωτέρω (ϋ) εντολή αναφέρεται η υποχρέωση 
της Τράπεζας της Ελλάδας να ενεργεί για την τακτο¬ 
ποίηση τυχόν ανακλήσεων αδιαθέτων υπολοίπων και 
επιστροφών τρέχουσας χρήσης που προκύπτουν. 

Γ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ ΜΕ ΤΗ ΛΗΞΗ 
ΤΟΥ ΟΙΚΟΝΟΜΙΚΟΥ ΕΤΟΥΣ 
Γ.1 Ανάκληση υπολοίπων λογαριασμών δημοσίων 
επενδύσεων. 

1.1. Για την ανάκληση των αδιαθέτων υπολοίπων της 
χρηματοδότησης εσωτερικού του οικονομικού έτους 
που λήγει, η Τράπεζα της Ελλάδος (κεντρικό, υποκα¬ 
ταστήματα και πρακτορεία) πρέπει την 31 Δεκεμβρίου 
2015 αμέσως μετά το τέλος των συναλλαγών, να μετα¬ 
φέρει όλα τα υπόλοιπα των λογαριασμών κατηγορίας 
εξουσιοδότησης πληρωμής του λογαριασμού 020, τόσο 
των έργων όσο και των λογαριασμών των συλλογικών 
αποφάσεων, σε λογαριασμό δημοσίων επενδύσεων που 
έχει ανοιχθεί στο κεντρικό κατάστημα με τίτλο «Υπουρ¬ 
γείο Ανάπτυξης και Ανταγωνιστικότητας - Λογαριασμός 
ακυρωθεισών εξουσιοδοτήσεων πληρωμής». Ο λογαρια¬ 
σμός αυτός, αμέσως μετά τη συμφωνία των υπολοίπων 
που ακυρώθηκαν, θα μηδενισθεί από την Τράπεζα χωρίς 
επαναφορά των υπολοίπων αυτών στους λογαριασμούς 
από τους οποίους ανακλήθηκαν. 

Κατά παρέκκλιση των ανωτέρω: 
α) τα υπόλοιπα των λογαριασμών του έργου με κωδι¬ 
κό 2007ΣΕ26900000 και τίτλο «Δωρεάν κρατική αρωγή 
για επισκευές ή ανακατασκευές πυρόπληκτων κτιρίων 
από τις πυρκαγιές Ιουνίου, Ιουλίου, Αυγούστου 2007 


σε περιοχές των Νομών Ηλείας, Μεσσηνίας, Λακωνίας, 
Αρκαδίας, Κορινθίας, Εύβοιας, Αττικής, Αιτ/νίας, Μαγνη¬ 
σίας, Αχα'ίας, Αργολίδας, Λάρισας, Αρτας, Θεσπρωτίας, 
Ζακύνθου, Φθιώτιδας, Κεφαλληνίας και Βοιωτίας» μετα- 
φέρονται στο Λογαριασμό «ΕΔ Συνεισφορές Φορέων για 
την εκτέλεση έργων ανασυγκρότησης» αρ. 234800/1 από 
όπου προήλθαν από κατάθεση της Δ/νσης Λογαριασμών 
Δημοσίου του Υπ. Οικονομικών μετά την κατάργηση 
του Ειδικού Ταμείου Αντιμετώπισης Εκτάκτων Αναγκών 
(Ε.Τ.Α.Ε.Α.), με κοινοποίηση της ενέργειας αυτής από την 
Τράπεζα της Ελλάδος: ί) στη Δ/νση Δημοσίων Επενδύ¬ 
σεων του Υπουργείου Οικονομίας, Ανάπτυξης και Του¬ 
ρισμού, ϋ) στη Δ/νση Λογαριασμών Δημοσίου του Υπ. 
Οικονομικών και ίϋ) στη Γ ενική Διεύθυνση Οικονομικής 
Πολιτικής του Υπ. Οικονομικών. 

β) Ομοίως ισχύει και για τα έργα του ΠΔΕ των Συλ¬ 
λογικών Αποφάσεων ΣΑΕΠ 401, ΣΑΕΠ 426, ΣΑΕΠ 466, οι 
πιστώσεις των οποίων προέρχονται από την ίδια πηγή 
χρηματοδότησης και οι λογαριασμοί τους ανήκουν στην 
κατηγορία εξουσιοδότησης πληρωμής (δηλαδή, έχουν 
υπόλογο διαχειριστή φυσικό πρόσωπο), με κοινοποίηση 
της ενέργειας αυτής από την Τράπεζα της Ελλάδος: 
ί) στη Δ/νση Δημοσίων Επενδύσεων του Υπουργείου 
Οικονομίας, Ανάπτυξης και Τουρισμού, ϋ) στη Δ/νση Λο¬ 
γαριασμών Δημοσίου του Υπ. Οικονομικών και ίϋ) στη Δ/ 
νση Αναπτυξιακού Προγραμματισμού της αντίστοιχης 
Περιφέρειας. 

Επιπλέον, για τα έργα των ανωτέρω ΣΑΕΠ με υπόλογο 
διαχειριστή το Περιφερειακό Ταμείο (λογαριασμός 231) 
δεν έχει εφαρμογή η Κ.Υ.Α. 4118/ΔΕ649/29.01.2007. 

γ) Ομοίως ισχύει και για τα έργα του ΠΔΕ των Συλ¬ 
λογικών Αποφάσεων ΣΑΕ 077 του Υπουργείου Υποδο¬ 
μών Μεταφορών και Δικτύων για έργα Αεροδρομίων, 
οι πιστώσεις των οποίων προέρχονται από Συνεισφορά 
του τέλους εκσυγχρονισμού και ανάπτυξης και οι λογα¬ 
ριασμοί τους ανήκουν στην κατηγορία εξουσιοδότησης 
πληρωμής (δηλαδή, έχουν υπόλογο - διαχειριστή φυσικό 
πρόσωπο). Επισημαίνεται ότι στις περιπτώσεις όπου το 
ίδιο έργο έχει πιστώσεις από συνεισφορά αλλά και από 
κρατική πίστωση δεν πρέπει να είναι το ίδιο φυσικό 
πρόσωπο υπόλογος-διαχειριστής. 

δ) Ομοίως ισχύει και για το έργο του Υπουργεί¬ 
ου Παιδείας, Έρευνας και θρησκευμάτων με κωδικό 
1996ΣΕ04400000 και τίτλο «Μελέτη-Επισκευή-Στερέωση 
Κτιρίου “Κυβερνείο Καποδίστρια” για τη στέγαση του 
Ιστορικού Αρχείου της Αίγινας (π.κ.9644003)», του οποί¬ 
ου η πίστωση προέρχεται από συνεισφορά της ΔΕΗ. 

1.2. Τα υπόλοιπα των άλλων λογαριασμών δηλαδή: 
α) των έργων τα οποία έχουν διαχειριστή Ν.Π.Δ.Δ. ή 
Ν.Π.Ι.Δ ή Δημόσιο Οργανισμό, β) των έργων που έχουν 
ενταχθεί στην κατηγορία "λοιποί λογαριασμοί" και 
γ) των λογαριασμών 20.1 των έργων ΕΣΠΑ δεν θα υπο- 
στούν μεταβολή, εκτός της μεταφοράς τους "εις νέον" 
σύμφωνα με τα καθιερωμένα. 

1.3. Σε περιπτώσεις συγχωνεύσεων, μετονομασιών κα¬ 
θώς και αλλαγών στις αρμοδιότητες δημοσίων φορέων 
λόγω αλλαγής του θεσμικού πλαισίου, αλλάζουν αντί¬ 
στοιχα στο επόμενο οικονομικό έτος και οι λογαριασμοί 
των έργων που τηρούνται στην Τράπεζα της Ελλάδος. 

Γ ια την κατηγορία των λογαριασμών έργων των Νο¬ 
μικών Προσώπων (231), των λογαριασμών έργων που 
έχουν ενταχθεί στην κατηγορία «ειδικών λογαριασμών» 
του Κεντρικού Λογαριασμού (20.1) καθώς και για τους 

νέους λογαριασμούς που ανοίγονται στο επόμενο οικο¬ 
νομικό έτος μεταφέρονται αυτόματα και τα υπόλοιπα 
των παλαιών λογαριασμών. 

Δ. ΕΙΔΙΚΑ ΘΕΜΑΤΑ 

Δ.1 Λειτουργία Κεντρικού Λογαριασμού 

Ο Κεντρικός Λογαριασμός ΕΣΠΑ που τηρείται στην 
Τράπεζα της Ελλάδος υπό στοιχεία 23/200850 «Ε.Δ. - 
Εθνική Συγχρηματοδότηση των Διαρθρωτικών Ταμείων 
και του Ταμείου Συνοχής» τηρείται για όλα τα έργα του 
Προγράμματος Δημοσίων Επενδύσεων που είναι ενταγ- 
μένα σε ΣΑ/8 και ΣΑ/9 για την προγραμματική περίοδο 
2007-2013 και σε ΣΑ/1 και ΣΑ/6 για την προγραμματική 
περίοδο 2014-2020. 

Δ.2 Ρύθμιση ειδικότερων θεμάτων του Υπουργείου 
Αγροτικής Ανάπτυξης και Τροφίμων 

Όσον αφορά τα έργα που πληρώνονται από τον 
ΕΛΕΓΕΠ/ΟΠΕΚΕΠΕ στα πλαίσια του Προγράμματος 
Αγροτικής Ανάπτυξης 2007-2013 και του Επιχειρησιακού 
Προγράμματος Αλιείας 2007-2013 που χρηματοδοτού¬ 
νται από το Πρόγραμμα Δημοσίων Επενδύσεων του 
ΥΠ.Α.Α.Τ. και για την εύρυθμη λειτουργία των πληρωμών 
των δικαιούχων ισχύουν τα εξής: 

2.1. Τα αδιάθετα υπόλοιπα των λογαριασμών του 
ΕΛΕΓΕΠ/ΟΠΕΚΕΠΕ που τηρούνται στην Τράπεζα Πει¬ 
ραιώς Α.Ε. στις 31.12.2015 για τα έργα που χρηματοδο¬ 
τούνται από το Π.Δ.Ε. στα πλαίσια του Προγράμματος 
Αγροτικής Ανάπτυξης 2007-2013 και του Επιχειρησι¬ 
ακού Προγράμματος Αλιείας 2007-2013, τα οποία θα 
μεταφερθούν στην νέα προγραμματική περίοδο 2014- 
2020 ως ανειλημμένες υποχρεώσεις της περιόδου 
2007-2013 και ως εκ τούτου θα λάβουν νέους κωδι¬ 
κούς, δύναται να μην επιστρέφονται στον λογαριασμό 
ΘΒ8501000233100100000231000 “Αδιάθετα υπόλοιπα 
Νομικών Προσώπων παρελθόντων οικονομικών ετών 
(231)” που τηρείται στην Τράπεζα της Ελλάδος, αλλά να 
παραμένουν στον ΕΛΕΓΕΠ προκειμένου να μεταφερθούν 
στους νέους τραπεζικούς λογαριασμούς των έργων, 
μόλις αυτά ενταχθούν στο νέο Πρόγραμμα Αγροτικής 
Ανάπτυξης 2014-2020 ή στο νέο Επιχειρησιακό Πρό¬ 
γραμμα Αλιείας και Θάλασσας 2014-2020. 

Σε περίπτωση που ο νέος Κωδικός Έργου του Προ¬ 
γράμματος Δημοσίων Επενδύσεων περιλαμβάνει περισ¬ 
σότερους του ενός παλαιούς ΚωδικούςΈργων, τα ποσά 
των αδιαθέτων υπολοίπων που θα μεταφέρονται στον 
νέο λογαριασμό κωδικού έργου είναι το άθροισμα των 
ποσών που προκύπτουν από τους παλαιούς λογαρια¬ 
σμούς των αντίστοιχων κωδικών έργων. 

Τα ποσά των αδιαθέτων υπολο ίπων των έργων τα οπο ία 
δε μεταφέρονται ως ανειλημμένες υποχρεώσεις στην 
νέα Προγραμματική Περίοδο 2014-2020 επιστρέφονται 
άμεσα στον λογαριασμό ΟΒ85Θ1000233100100000231000 
“Αδιάθετα υπόλοιπα Νομικών Προσώπων παρελθόντων 
οικονομικών ετών (231)” που τηρούνται στην Τράπεζα 
της Ελλάδος μετά την παραλαβή σχετικού εγγράφου 
από την αρμόδια υπηρεσία του ΥΠ.Α.Α.Τ. 

Τέλος τα ποσά των αδιαθέτων υπολοίπων των έργων, 
η χρηματοδότηση των οποίων συνεχίζεται με τον ίδιο 
κωδικό έργου στα πλαίσια του Επιχειρησιακού Προ¬ 
γράμματος Αλιείας 2007-2013 και του Προγράμματος 
Προώθησης Γεωργικών Προϊόντων (ΣΑΕ 0823) στα πλαί¬ 
σια του Ε.Γ.Τ.Ε. κατά το έτος 2016, παραμένουν στους 
λογαριασμούς των έργων του Ε.Λ.Ε.ΓΕ.Π. που τηρούνται 
στην Τράπεζα Πειραιώς Α.Ε. μέχρι το τελικό κλείσιμό 
τους. 


2.2. Ο προϋπολογισμός των έργων που θα μεταφερ¬ 
θούν στην νέα προγραμματική περίοδο 2014-2020 ως 
ανειλημμένες υποχρεώσεις της περιόδου 2007-2013 θα 
ισούται με το σύνολο των νομικών δεσμεύσεων του 
έργου μείον τις εκτελεσμένες έως 31.12.15 κατανομές 
από την ΤτΕ. Οι μη επιλέξιμες, αλλά αναγκαίες για την 
υλοποίηση των έργων δαπάνες που είναι εγγεγραμ¬ 
μένες σε ΣΑΕ/8 (μη επιλέξιμος προϋπολογισμός που 
καταχωρείται στις Αποφάσεις Ένταξης ως Π2) εγγρά- 
φονται ως νεα έργα σε ΣΑΕ/2. Δύναται με την εγγραφή 
του νέου έργου να εγγράφονται πιστώσεις έως του 
ύψους του 10% του προϋπολογισμού εγγραφής στην 
νέα Προγραμματική Περίοδο. 

Αρθρο 2 
Έναρξη Ισχύος 

Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως και εφαρμόζε¬ 
ται έναντι κάθε άλλης γενικής ή ειδικής διάταξης που 
ρυθμίζει διαφορετικά το ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2015 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ, ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΤΟΥΡΙΣΜΟΥ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. Δ11/Γ/32739/25729 (2) 

Καθορισμός τελών υπηρεσιών νηολόγησης, υποθήκης 
και έκδοσης πιστοποιητικών αεροσκαφών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) του άρθρου 56, παρ. 1 του Ν.4313/2014 (ΦΕΚ Α'261/ 
17-12-2014) «περί ρυθμίσεων θεμάτων Μεταφορών, Τηλε¬ 
πικοινωνιών και ΔημοσίωνΈργων και άλλες διατάξεις», 
β) του Ν.δ. 714/1970 «περί ιδρύσεως Δ/νσεως Εναερίων 
Μεταφορών παρά τω Υπουργείω Συγκοινωνιών και Ορ- 
γανώσεως της Υπηρεσίας Πολιτικής Αεροπορίας» (ΦΕΚ/ 
Α'/238/5-7.11.1970) όπως τροποποιήθηκε με το Ν. 1340/ 
1983 «περί τροποποίησης διατάξεων του Ν.δ. 714/1970 
περί ιδρύσεως κ.λπ.» (ΦΕΚ/Α735/18-3-1983), 
γ) του Π.δ. 56/1989 «περί Οργανισμού της Υπηρεσίας 
Πολιτικής Αεροπορίας (Υ.Π.Α.) του Υπουργείου Μεταφο¬ 
ρών και Επικοινωνιών» (ΦΕΚ/Α728/1-2-1989), όπως τρο¬ 
ποποιήθηκε μεταγενέστερα και ισχύει σήμερα, 
δ) του Ν. 1815/1988 «περί κυρώσεως του Κώδικα Αε¬ 
ροπορικού Δικαίου (ΦΕΚ Α'250/11-11-1988) όπως τροπο¬ 
ποιήθηκε και ισχύει, 

ε) του Π.δ. 356/1974 (ΦΕΚ/Α790/5-4-1974) «περί Κώδικα 
Εισπράξεως Δημοσίων Εσόδων (Κ.Ε.Δ.Ε), όπως τροπο¬ 
ποιήθηκε μεταγενέστερα και ισχύει σήμερα, 
στ) του Ν.2362/1995 (ΦΕΚ/Α7247/27-11-1995) «περί Δημο¬ 
σίου Λογιστικού, Ελέγχου και Δαπανών του Κράτους και 
άλλες διατάξεις», όπως τροποποιήθηκε μεταγενέστερα 
και ισχύει σήμερα, 

ζ) του Ν. 4270/2014 (ΦΕΚ/Α7143/28-6-2014) «περί αρχών 
δημοσιονομικής διαχείρισης και εποπτείας (ενσωμά- 

τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις», 

η) της υπ’ αριθμ. ΠΟΑ 1163/3-7-2013 (ΦΕΚ/Β71675/ 
8-7-2013) περί όρων και διαδικασίας είσπραξης -επι¬ 
στροφής για την εφαρμογή του ηλεκτρονικού παράβο¬ 
λου, όπως συμπληρώθηκε και τροποποιήθηκε μεταγε¬ 
νέστερα και ισχύει σήμερα, 
θ) του Π.δ. 70/22-09-2015 «περί ανασύστασης των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Πε¬ 
ριβάλλοντος και Ενέργειας σε Υπουργείο Περιβάλλο¬ 
ντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (ΦΕΚ Α7114/22-9-2015), 
ι) του Π.δ. 72/21-9-2015 «περί αποδοχής παραίτησης 
Υπουργών, Αναπληρωτών Υπουργών και Υφυπουργών» 
(ΦΕΚ Α7115/23-09-15), 

ια)του Π.δ. 73/23-9-2015 «περί διορισμού Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (ΦΕΚ Α"/115/23-09-2015), 
ιβ) της υπ’ αριθμ. Υ 29/8-10-2015 απόφαση του Πρω¬ 
θυπουργού «περί ανάθεσης αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη» 
(ΦΕΚ Β' 2168/9-10-2015). 

2. Το άρθρο 90 του άρθρου πρώτου του Π.δ. 63/2005 
(ΦΕΚ/Α'/98/22-4-2005) «περί Κωδικοποίησης της νομο¬ 
θεσίας για την Κυβέρνηση και τα κυβερνητικά όργανα». 

3. Τη διενέργεια δημόσιας διαβούλευσης μέσω του 
ιστοτόπου της ΥΠΑ. 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Καθορίζονται τέλη υπηρεσιών νηολόγησης, υποθή¬ 
κης και έκδοσης πιστοποιητικών αεροσκαφών σύμφωνα 
με τις κατωτέρω αναφερόμενες κατηγορίες και τιμές: 



ΚΑΤΗΓΟΡΙΑ 

ΠΟΣΟ 

1 

Αίτηση δέσμευσης στοιχείων εθνικό¬ 
τητας και νηολόγησης αεροσκάφους, 
κατά την κρίση της Υπηρεσίας (διάρκει¬ 
ας έως 6 μηνών) 

€ 50 

2 

Αίτηση δέσμευσης στοιχείων εθνικό¬ 
τητας και νηολόγησης αεροσκάφους, 
εκτός διαδοχικής σειράς (διάρκειας έως 

6 μηνών) 

€250 

3 

Αίτηση νηολόγησης αεροσκάφους 

ΜΤΟνν έως 2.000 Κ 95 

€100 

4 

Αίτηση νηολόγησης αεροσκάφους 

ΜΤΟ\Λ/ από 2.001 Κ 95 - 5.700 Κ 93 

€150 


5 

Αίτηση νηολόγησης αεροσκάφους 

ΜΤΟνν από 5.701 Κ 93 - 15.000 Κ 95 

€ 250 

6 

Αίτηση νηολόγησης αεροσκάφους 

ΜΤΟ\Λ/ από 15.001 Κ 93 - 50.000 Κ 93 

€ 500 

7 

Αίτηση νηολόγησης αεροσκάφους 

ΜΤΟ\Λ/ άνω των 50.000 Κ 95 

€ 

1.000 

8 

Αίτηση εγγραφής κινητήρα στο αντί¬ 
στοιχο μητρώο 

€ 300 

9 

Αίτηση έκδοσης Πιστοποιητικών κυριό¬ 
τητας, μίσθωσης, βαρών κ.ά. αεροσκα¬ 
φών και κινητήρων 

€100 

10 

Έκδοση νέου Πιστοποιητικού Νηολόγη¬ 
σης για οποιονδήποτε λόγο 

€100 

11 

Αίτηση διαγραφής (απονηολόγησης) αε¬ 
ροσκάφους ή κινητήρα από το Μητρώο 

€ 300 

12 

Αίτηση εγγραφής Υποθήκης ή άλλου 
βάρους ή διεκδίκησης επί αεροσκάφους 
ή κινητήρα 

€ 500 

13 

Αίτηση διαγραφής Υποθήκης ή άλλου 
βάρους ή διεκδίκησης επί αεροσκάφους 
ή κινητήρα 

€ 250 

14 

Τέλη συνδρομής ΥΠΑ σε νηολόγηση 
στην αλλοδαπή 

€ 300 

15 

Προσαύξηση, σε περίπτωση αίτησης 
εξυπηρέτησης αυθημερόν, όλων των 
ανωτέρω κατηγοριών τελών 

€150 


2. Το προϊόν των τελών που καθορίζονται με την από¬ 
φαση αυτή αποτελεί έσοδο του Ελληνικού Δημοσίου και 
εμφανίζεται στον Κωδικό Αριθμό Εσόδου (ΚΑΕ) 2535 του 
Κρατικού Προϋπολογισμού. 

3. Η καταβολή των τελών πραγματοποιείται μέσω 
της διαδικασίας έκδοσης παραβολών με τη χρήση της 
εφαρμογής του θ-Παραβόλου, της Γενικής Γραμματείας 
Πληροφοριακών Συστημάτων. 

4. Η υποβολή του αποδεικτικού χορήγησης και πληρω¬ 
μής ηλεκτρονικού παραβόλου (θ-Παράβολο) της Γ ενικής 
Γ ραμματείας Πληροφοριακών Συστημάτων για το Φο¬ 
ρέα Δημοσίου: Υπηρεσία Πολιτικής Αεροπορίας, μεταξύ 
των λοιπών απαιτούμενων δικαιολογητικών, αποτελεί 
απαραίτητη προϋπόθεση για την παροχή των υπηρε¬ 
σιών της παραγράφου 1. 

5. Η παρούσα απόφαση ισχύει από την ημερομηνία 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 22 Δεκεμβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΠΟΔΟΜΩΝ, 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 


ΓΕΩΡΓΙΟΣ ΧΟΥΛΙΑΡΑΚΗΣ ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ςιι·) 


Ηλεκτρονική Διεύθυνση: ήίίρ://νννννν.βί.9Γ - β-ιπαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02028772912150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































